
A Facebook függőség- és a motiváció kapcsolatának vizsgálata Magyarországon

Az Internet- függőséget 2013- tól az APA (American Psychiatric Association) hivatalosan is pszichológiai zavarnak nyilvánítja. Az Internet- függőségen belül egy specifikus függőség a Facebook- függőség. Magyarországon még nincs olyan kérdőív, amellyel mérni lehetne a Facebook- függőség értékét.
Norvég kutatók (Andreassen és mtsai, 2012) publikálták a Psychological Reports-ban a Bergen Facebook Addiction Scale (BFAS) tesztet, amely alkalmas a Facebook-függőség mérésére klinikai és kutatási céloknál is. C. S. Andreassen, a kutatás vezetője e-mailen keresztül elküldte nekem a BFAS tesztet, és engedélyezte, hogy kutatási célokra felhasználjam. A teszt adaptációját a fordítás- visszafordítás szabályai szerint végeztem el.
A kutatásom célja a Facebook- függőség és a motivációk kapcsolatának vizsgálata volt. Továbbá a különböző motivációk valamint a Facebook- függőség nemek szerinti eloszlásának dominanciájának vizsgálata
A fő hipotézisem az volt, hogy a motiváció és a Facebook- függőségre való hajlam erőssége között pozitív korreláció van. Egyes motivációk erősebb korrelációt mutatnak a BFAS teszttel, mint mások.
A főhipotézisem mentén különböző alhipotéziseket fogalmaztam meg. Ebből az egyik legfontosabb, hogy FOMO- fóbia (félelem attól, hogy valamiről lemaradunk) erőssége és a Facebook- függőség között pozitív kapcsolat van.
A hipotéziseim ellenőrzésére egy Motivációs kérdőívet szerkesztettem. A kérdőív alskáláinak meghatározásához egy előzetes kvalitatív kutatást végeztem 66 ember megkérdezésével. Ez alapján a legfőbb motivációkat a facebookozással kapcsolatban a következő alskálák ként határoztam meg: kapcsolattartás, információszerzés, tanulás, FOMO-fóbia, önkifejezés, unaloműzés, önbizalom növelés. A függőség mértékének meghatározására a BFAS tesztet használtam. A kérdőíveket további kérdésekkel kiegészítve egy egységes Online- kérdőívként állítottam össze. Az Online- kérdőívet 172 ember töltötte ki. A statisztikai elemzéseknél leíró statisztikát, korrelációt, és t-próbát használtam.
A nemek szerinti vizsgálatból megállapítható, hogy a nők hajlamosabbak a Facebook- függőség kialakulására, valamint szignifikánsan többet használják a Facebook kapcsolattartási funkcióját, mint a férfiak. Az önkifejezés motivációján kívül minden motivációnál nagyobb átlagértéket érnek el a nők, mint a férfiak.
A Facebook- függőség erőssége és a facebookozással töltött idő között szignifikáns kapcsolat van.
A kutatás alapján megállapítható, hogy a függőség felmerülése esetén érdemes vizsgálni a facebookozással töltött idő mennyiségét, valamint az egyes motivációk erősségét.
Azok az emberek, akiket a Facebook használatára a kapcsolattartás motivál, kevésbé hajlamosak a Facebook-függőségre, mint azok, akiknél a FOMO-fóbia vagy az önbizalom növelés motivációja dominál.



